tomron87/hebrew-wikipedia-sentences-corpus huggingface dataset:
בעונתו השנייה קלע שיא קריירה של 23.0 נקודות למשחק, והוביל את הסופרסוניקס לצד טום צ'יימברס ודייל אליס לשלב גמר האזור המערבי, בו התמודדו מול לוס אנג'לס לייקרס.
בסדרה מול הלייקרס הוביל מקדניאל את קלעי קבוצתו עם 24.8 נקודות בממוצע למשחק, אך סיאטל הובסה בתוצאה 0–4. בעונת נבחר בפעם היחידה בקריירה להשתתף במשחק האולסטאר של ה-NBA, לאחר שהעמיד ממוצעים של 21.4 נקודות, 6.6 ריבאונדים ו-3.4 אסיסטים למשחק.
בדצמבר 1990, לאחר כ-5 עונות וחצי בסיאטל, הועבר מקדניאל בטרייד לפיניקס סאנס בתמורה לאדי ג'ונסון ושתי בחירות דראפט עתידיות.
עד לסיום אותה עונה, בה חזר לשתף פעולה עם טום צ'יימברס, קלע 15.8 נקודות בממוצע למשחק עבור הסאנס.
לקראת עונת הועבר בטרייד לניו יורק ניקס, בתמורה לטרנט טאקר, ג'רוד מוסטאף ושתי בחירות דראפט עתידיות.
בעונתו היחידה עם הניקס קלע 13.7 נקודות בממוצע למשחק, וסייע לקבוצה להעפיל לחצי גמר המזרח, בו הפסידה מול שיקגו בולס בתוצאה 3–4. לאורך 12 משחקי הפלייאוף של הניקס היה מקדניאל הקלעי השני של קבוצתו (אחרי פטריק יואינג), עם ממוצע של 18.8 נקודות למשחק.
בספטמבר 1992 חתם על חוזה בבוסטון סלטיקס, וב-3 עונותיו בקבוצה תרם 11.3 נקודות למשחק, לרוב כשחקן ספסל.
בעונת 1995/1996 עבר לשחק בקבוצת הירקליס סלוניקי מליגת העל היוונית.
לאורך העונה קלע 18.4 נקודות בממוצע למשחק בליגה האירופית של פיב"א, ממנו הודחה הירקליס בשלב שמינית הגמר (Top 16).
בסיום אותה עונה הפסידה הקבוצה בגמר הגביע היווני מול פנאתינאיקוס.
בעונת חזר לשחק ב-NBA, כשחתם על חוזה בניו ג'רזי נטס.
בינואר 1998 שוחרר מהקבוצה, ולמעשה פרש ממשחק.
נהר אקסאי יסאולובסקי הוא נהר בדרום רוסיה, היובל השמאלי של דון.
הנהר זורם בשטח של מחוז וולגוגרד.
מקור השם - מילה טורקית "אקסאי" שפרושה "זרם לבן".
שלגים מהווים את מקור המים העיקרי של הנהר.
בחלק העליון הנהר מתייבש בתקופת הקיץ.
החל מתחילת דצמבר הנהר מכוסה בקרח ומפשיר במהלך מחצית מרץ.
אַקְסוּם (באמהרית: አክሱም, תעתיק מדויק: אכסום) היא עיר בצפון אתיופיה השוכנת במחוז תיגראי המרכזית שבתיגראי.
היא ממוקמת לצד בסיסו של רכס הרי עדווה בגובה של 2,130 מטר מעל פני הים.
העיר נתנה את שמה לממלכת אקסום אשר שלטה באזור משך 1,500 שנה לערך, משנת 400 לפנה"ס ועד המאה ה-10. אקסום היא העיר הקדושה ביותר לנוצרים באתיופיה, ובה הוכתרו קיסרי אתיופיה בני השושלת הסולומונית.
הכנסייה האורתודוקסית האתיופית טוענת שבכנסיית גבירתנו מרים מציון שבאקסום שוכן ארון הברית המקורי והעתיק, ובו לוחות הברית שניתנו למשה בהר סיני, ואתיופים רבים מאמינים בכך.
לפי הסוכנות המרכזית לסטטיסטיקה של אתיופיה ב-2015, מנתה אוכלוסיית אקסום 66,800 נפש.
כ-85% מכלל האוכלוסייה חברים בכנסייה האתיופית האורתודוקסית, ויתרתה מוסלמית סונית, נוצרית פרוטסטנטית וחברי קהילה נוצרית לא אורתודוקסית.
ערכה ההיסטורי של אקסום זיכה אותה בתואר אתר מורשת עולמית מארגון אונסק"ו בשנת 1980, אף שרובה המכריע של העיר טרם נחקר.
לפי האגדה המקומית שימשה אקסום כבירתה של מלכת שבא במאה ה-10 לפנה"ס, אך ברי כי מדובר באגדה בלבד.
ממלכת אקסום נוסדה בסביבות שנת 400 לפנה"ס ובמאה ה-1 לספירה הייתה לכוח משמעותי בצפון אתיופיה והייתה ידועה לסוחרים יוונים.
במאה ה-3 חרגה השפעתה של הממלכה מתחומי אפריקה וגלשה לדרום-מערבו של חצי האי ערב.
ממלכת אקסום פיתחה שפה כתובה משל עצמה הנקראת געז, וסגנון אדריכלי שייחודו בהקמתן של אסטלות גרניט עצומות ברחבי העיר.
הממלכה הגיעה לשיאה בתקופתו של אזנה, מלך אקסום, אשר הוטבל לנצרות בשנת 325 או 328. בשיאה שלטה אקסום על אזורים נרחבים בצפון אתיופיה, אריתריאה, צפון סודאן, דרום מצרים, ג'יבוטי, תימן ודרום ערב הסעודית, ושטחה הסתכם בכ-1.25 מיליון קמ"ר.
הסיבות המדויקות לשקיעתה של הממלכה אינן ידועות בבירור אך נראה שזו נגרמה על ידי קבוצות מוסלמיות אשר ערערו את שליטתה בדרכי המסחר.
בסופו של דבר נמוגו קשריה המסחריים של הממלכה עם אלכסנדריה, האימפריה הביזנטית ועם דרום אירופה, וגדולתה הייתה כלא הייתה.
כפי ששקעה הממלכה, כך ירדה גם העיר מגדולתה, ואיבדה את מרבית תושביה אשר הוכרחו להגר דרומה.
באמצע המאה ה-7 ננטשה העיר אך המקום המשיך ושימש כמקום פולחן דתי וכמקום הכתרת קיסרי אתיופיה על מנת להראות את המשכיות שושלת המלוכה.
המלך האחרון של ממלכת אקסום אשר הומלך בעיר שלט במאה ה-10, אם כי השושלת כבר ירדה מגדולתה זמן רב קודם לכן.
מטבעותיה של אקסום הפגאנית נטבעו בזהב, בכסף ובברונזה ומופיע עליהם דגם של חצי סהר וכוכב המתואר לרוב כנקודה.
עם המעבר לנצרות נעלמו סמלים אלה ובמקומם מופיע בצד הגב צלב על צורותיו השונות ואילו בצד הפנים מתואר המלך.
עם קבלת הנצרות נטבעו מטבעות בעיקר בזהב כאשר על שני צדי המטבע לרוב מופיע דיוקן המלך, בצד אחד המלך חובש כתר ובצד השני הוא חובש כובע.
מעט יותר נטבע בכסף עם אחוז עופרת גבוה.
נראה שהכתר מסמל את שלטון המלך על הממלכה בעוד בלי הכתר הוא מייצג את שלטונו על העיר אקסום.
תופעה מיוחד במטבעות הכסף הם שיבוצי זהב בצלבים שעל כתרי המלכים או בשטח שסביב דיוקן המלך.
עד המאה ה-ו' לספה"נ הכתובות על מטבעות הממלכה נכתבו בשפה היוונית, לאחר מכן הכתובות מופיעות בשפה המקומית, הגעז.
הכתובות מציינות את שמות המלכים ובהם בולטים שמות מקראיים כמו, כלב, ישראל, יואל וגרשום.
מלכים ששלטו במאות ה-ו'-ז' לספה"נ.
נראה ששמות אלה משקפים את מוצאם השמי ואת ייחוסם לזרע שלמה.
את משקלם של מטבעות הזהב מסוף המאה ה-ד' לספה"נ אפשר להשוות לאלה של עריך הקואינרי (quinari) מסוף תקופת הקיסרות הרומית, וכך גם לגבי חלק ממטבעות הזהב מאוחר יותר קשה לקבוע את עריכי המטבעות בפאת הרבגוניות במשקליהם כאשר רמת הזהב במטבעות ירדה.
ייתכן וירידה זו קשורה לבידודה של הממלכה עם התפשטו האסלאם.
במאה ה-י' לספה"נ פסקה טביעת אקסום כאשר אחרון הטובעים הידוע הוא מלך בשם אבּוֹה.
במספר אתרים בארץ נמצאו מטבעות אקסום, כך למשל בקיסריה, בבית שאן, בירושלים ובאמאוס.
מרביתם ממצא מעל פני השטח.
ממצא זה הוא תוצאה של השתלבות מטבעות אקסום בתקופה הביזנטית בין המטבעות הביזנטיים הנפוצים שהילכו במחזור הכספים וכך זכו לתפוצה גם הרחק ממקומות הטבעתם.
גם בשוק העתיקות בארץ מופיעים מטבעות אקסום אלא שמקום המצאם המקורי של אלה בארץ אינו ידוע.
כמעט כולם מטבעות ברונזה קטנים שהשתוו לעריך המינימה הביזנטית.
שניים מן המטבעות אחד מקיסריה ואחד מירושלים נטבעו בידי המלך הנוצרי הראשון של אקסום ששמו אזנה.
המטבעות בצד עדויות כתובות מצביעים על הקשרים בין ארץ ישראל וסביבתה ובין אתיופיה.
אורכה של העיר כ-4 ק"מ ממזרח למערב ורוחבה מגיע ל-1.5 ק"מ לכל היותר.
היא בנויה בצורת חצי סהר סביב גבעה הנישאת לגובה של 2,225 מטר, קרי כ-100 מטר מעל העיר והשוכנת מצפון לה.
בחלקה הצפון-מערבי של העיר, ממערב לגבעה, שוכנים שדה האסטלות הצפוני ומתחם כנסיית גבירתנו מרים מציון.
שדה האסטלות הצפוני שבו יותר מ-120 אסטלות הוא מאתרי העיר החשובים.
מספר האסטלות המקורי היה גדול יותר, וחלקן הועברו למקומות אחרים או שהן עדיין מכוסות באדמה.
גודלן של האסטלות נע בין מטר בודד ל-33 מטר, ונראה כי הן קשורות בדרך כלשהי למנהגי קבורה והנצחת המת, אם כי לא ברור אם מתחת לכל אסטלה אכן שוכן קבר.
האסטלות הוקמו לפני שממלכת אקסום קיבלה עליה את הנצרות, ולכל המאוחר במאה ה-4, והן כוללות עיטורים פגניים של הירח והשמש.
משקלן של האסטלות עשוי להגיע למאות טונות ומקימיהן נעזרו ככל הנראה בפילים ובגלילים כדי לשנען מהמחצבה העיקרית במרחק של 4 ק"מ מערבית למקום.
האסטלות בשדה חדשות יחסית שכן האסטלות המוקדמות ביותר בסביבת העיר מתוארכות ללפני 5,000 שנים.
האסטלה הגדולה ביותר הניצבת עדיין במקום היא "אסטלת המלך אזנה" הנישאת לגובה של 24 מטר, אך למרות שמה, היא מוקדמת לתקופת מלכותו של המלך במאה ה-4.
אורכה של האסטלה הגדולה ביותר בשדה – "האסטלה הגדולה" – מגיע ל-33 מטר והיא שכובה על הקרקע ומפורקת למספר חלקים.
נראה כי בעת הניסיון להרים את גוש האבן הענקי השוקל 517 טונות, הוא נפל על הקרקע, נשבר ונותר במקומו.
בחלקו הצפוני של השדה שוכנת כנסיית אנדה אייסוס.
לצידה התגלתה בשנת 1997 אסטלה נוספת באורך של 18 מטר ועוד נמצאת לידה "אסטלת תבליט הבית" – אסטלה שכובה על הקרקע באורך של 9 מטר אשר זכתה לשמה מתבליט בצורת בית בחלקה העליון.
בשדה שוכנים קברים רבים שחלקם הגדול טרם נחקר.
מבין ארבעת הקברים שנחקרו, רק שניים לא חוללו על ידי שודדים.
ב"קבר קשתות הלבנים" מהמאה ה-4 מוביל גרם בן 18 מדרגות לארבעה אולמות קבורה תת-קרקעיים חצובים בסלע הנבדלים זה מזה בקשתות לבנים.
הקבר לא נשדד ונתגלו בו שני שלדים וחפצי אומנות עשויים שנהב, כלי זכוכית, כלי קדרות וכלי ארד מעוטרים.
"קבר הדלת המדומה" התגלה בשנת 1972 והוא מתוארך למאה ה-4 או למאה ה-5. הוא בנוי מאולם קבורה ומבואה תת-קרקעיים, והוא זכה לשמו מגוש אבן שניצב מעל הפתח המוביל אליו ושעליו תבליט של דלת מדומה.
כל תכולתו של הקבר נשדדה ונראה כי הכיל חפצים בעלי ערך רב.
"קבר נפאס מאוצ'ה" עשוי מאולם מלבני באורך של 23 מטר וברוחב של 16 מטר.
הקבר יוצא דופן בגודלו וגושי האבן המכסים עליו מגיעים לאורך של 17.3 מטר, רוחב של 6.4 מטר ולמשקל של כ-360 טונות.
הקבר הרביעי המכונה "המאוזוליאום" התגלה ב-1974 והוא בנוי ממעבר שמכל אחד משני צדדיו חמישה חדרים.
הקבר חולל על ידי שודדי קברים שאף הסבו לו נזק.
בשנת 1937 אסטלה בגובה של 24 מטר ובמשקל של 160 טון נחתכה לשלושה חלקים בפקודת בניטו מוסוליני ונשלחה לרומא.
האסטלה שגילה מוערך ביותר מ-1700 שנה זכתה לכינוי "אסטלת רומא" או "האובליסק של רומא", והיא הוצבה בכיכר פיאצה די פורטה קאפנה סמוך למבנה המשרד לענייני אפריקה.
חרף הסכמת האו"ם בשנת 1947 כי על האובליסק לחזור לאקסום, השעתה ממשלת איטליה את הדבר, והפרשה שבה וגרמה למתיחות בין שתי המדינות.
לבסוף, בחודש אפריל 2005, הוחזרו שלושת חלקי האסטלה לאקסום, והגעתם הייתה לאירוע בקנה מידה לאומי.
איטליה מימנה את עלות המבצע בסך 6 מיליון אירו, אשר הצריך, בין היתר, את שדרוגו של מסלול הנחיתה בשדה התעופה של אקסום, כדי שיוכל לקלוט את מטוסי האנטונוב 124 שהטיסו את חלקי האסטלה.
ב-31 ביולי 2008 הוצב חלקה השלישי והאחרון של האסטלה במקומו, פעולה שבוצעה על ידי ארגון אונסק"ו.
מרחצאות מלכת שבא הצמודות לשדה האסטלות ממזרח, הן מאגר מים גדול באורך של 67 מטר ובעומק של 5 מטר, שלמרות שמו, הוא הוקם כאלף שנים לאחר תקופתה של המלכה.
המאגר שימש כמקור מים חשוב בתקופת ממלכת אקסום וגם כיום נשאבים ממנו מי שתייה.
כנסיית גבירתנו מרים מציון השייכת לכנסייה האתיופית היא הכנסייה החשובה ביותר באתיופיה ומהעתיקות שבה.
למעשה מדובר בשתי כנסיות – ישנה וחדשה – השוכנות במתחם מוקף חומה מדרום לשדה האסטלות הצפוני.
לפי האמונה נבנתה הכנסייה המקורית בתקופת המלך אזנה במאה ה-4. הכנסייה נהרסה ונבנתה מחדש לפחות פעמיים.
בראשונה על ידי יהודית המלכה (גודית) במאה ה-11 ושוב ב-1535 על ידי מוסלמים מהרר.
לאחר מכן נבנתה מחדש על ידי הקיסר פאסילידס ב-1665. לפי האמונה האתיופית שוכן ארון הברית ובו לוחות הברית שניתנו למשה בהר סיני, ב"קפלת לוחות הברית" שבמתחם.
בשנות ה-60 של המאה ה-20 בנה הקיסר היילה סלאסי קתדרלה חדשה לצד הכנסייה העתיקה.
לצידה הוקם מגדל פעמונים האמור להזכיר אסטלה מקומית מסורתית, ועוד הוקם במקום מוזיאון קטן שמציג בעיקר כתרים.
המוזיאון הארכאולוגי של אקסום צמוד למתחם הכנסייה ובו תצוגה של כתובות עתיקות בגעז, ממצאים שנמצאו בקברים בעיר ואוסף של מטבעות מתקופת ממלכת אקסום.
אקסאי צ'ין (בסינית: 阿克赛钦, פין-יין: Ākèsài Qīn) הוא אזור מדבר מלח, לא מיושב ברובו, במשולש הגבולות הודו-סין-פקיסטן, המהווה כחמישית מחבל קשמיר.
השליטה על השטח נתונה במחלוקת בין סין והודו.
סין שולטת בשטח זה דה פקטו מאז מלחמת הודו–סין.
אזור אקסאי צ'ין נמצא מצפון להרי קונלון המערביים ומשתרע על פני 37,250 קמ"ר.
הרמה המדברית נמצאת בגובה רב (4,800-5,500 מטר מעל פני הים) וכוללת גם מספר אגמי מלח.
מבחינה גאוגרפית מהווה האזור חלק מרמת טיבט.
חלקו הצפוני של האזור מכונה "מישור סודה" ובו זורם הנהר קרקאש .
במהלך שנות ה-50 לא הכירה סין בגבול הבינלאומי (קו מקמהון), שהוא ירושה מהמשטר הקולוניאלי הבריטי שהעניק את השטח להודו.
סין טענה שהאזור הוא חלק מטיבט, ולאור טענתה לבעלות על טיבט, טענה סין גם לבעלות על אזור זה.
ב-1959 החלו להתרבות תקריות הגבול באזור, והמשבר המרכזי אירע לאחר שהודו גילתה במפות סיניות שסין מחשיבה את האזור בשטחה ואף סללה במקום כביש המוביל לרמת טיבט.
הכביש, המחבר בין אזור שינג'יאנג לרמת טיבט מהווה ציר אסטרטגי בראיית סין, והיא הגיבה בתוקפנות רבה לאור המחאה ההודית על סלילת כביש זה.
תקריות הגבול באזור גברו לאור הכנסת כוחות של שני הצדדים אל תוך שטח המריבה.
ב-20 באוקטובר 1962 פלשו כוחות סיניים לאזור וכבשו אותו.
מאז האזור נמצא תחת שליטת סין ומהווה נקודת מחלוקת מרכזית המהווה אבן נגף מרכזית ביחסי שתי המדינות.
נהר אקסאי הוא נהר בדרום רוסיה, המהווה ערוץ משני של נהר הדון.
הנהר זורם לאורך 79 קילומטרים בשטחו של מחוז רוסטוב.
מקור השם הוא במילה הטורקית "אקסאי", שפירושה "זרם לבן".
מקור המים העיקרי של הנהר הוא מי שלגים.
על שפת הנהר נבנו הערים נובוצ'רקסק ואקסאי (במקום בו חובר הנהר אל הדון).
השטח בין אקסאי לבין הדון מנוצל לגידולים חקלאים ובמיוחד ירקות ואבטיחים.
אֶקְסוֹגַמְיָה ("נישואי חוץ") היא נוהג חברתי של נישואין עם בן זוג אשר אינו משתייך לאותה הקבוצה החברתית, קבוצת השארות (מוצא אתני) וכדומה.
השוני בין הקבוצות מתבסס במהותו על הבדלי דת ותרבות.
מונח זה הוא הפכו של המונח אנדוגמיה, נישואי פנים (נישואין בין בני זוג מאותה הקבוצה).
נישואין מעורבים של בני זוג מתרבויות שונות או מדתות שונות מובילה לעיתים להתנגשות בין השקפות עולם וערכים.
נישואי חוץ מקובלים בעיקר במדינות המערב, אך התופעה קיימת במידות שונות כמעט בכל העולם.
שינויים חברתיים נרחבים התרחשו בעולם בעקבות תופעה זו.
ישנם זוגות בנישואי תערובת הטוענים כי בחברה הכללית צריך להתרחש שינוי בתפיסה ויש לקבל את השינויים החברתיים שמתחוללים.
אקסוגמיה ערכית היא גישה שלפיה אנשים שונים יעדיפו בני זוג לנישואין מרקע חברתי שונה.
על פי ראייה זו קיימות בעולם חברות שונות, ממעמדות שונים, ולכן ההעדפה האנושית במדרג החברתי היא להכיר אדם אשר בא ממעמד אחר, גבוה יותר.
מכאן שלאנשים מסוימים בחברות שונות תהיה העדפה נוקבת לגבי בחירת בני זוג לנישואין מחברה אחרת, שמעמדה החברתי שונה.
אקסודוס הוא דמות בדיונית של נבל-על מוטאנט שמופיעה בחוברות הקומיקס אקס-מן ביקום מארוול קומיקס.
דמותו הופיעה לראשונה בחוברת X-Factor #92 מיולי 1993, ונוצרה על ידי הכותב סקוט לובדל והמאייר ג'ו קסאדה.
אקסודוס הוא האלטר אגו של בנט דופרי, חלוץ ואיש חזון מצרפת של המאה ה-12 אשר הפך לצלבן והתחבר לאיאובר גרינגטון, האביר השחור של אותה תקופה.
השניים ערכו מסע בחיפוש אחר מגדל הכוח, מקום מושבו של פרעה הנצחי בעקבה.
כאשר דיין ויטמן - האביר השחור של העידן המודרני - השתגר חזרה בזמן למאה ה-12 יחד עם סרסי מהנצחיים, הוא השתלט על גופו של איאובר ונטש את המסע, למרבה זעמו של דופרי.
לאחר שדופרי נדד דרך סופות חול אימתניות למשך שעות, הוא שמע קול מסתורי ששאל אותו אם הוא מעוניין לסכן את הכל בשביל להפוך לאחד מהחזקים.
לאחר מכן, דופרי עמד במבחן וכוחותיו המוטאנטים התפתחו לראשונה.
בינתיים, ויטמן וסירסי נלכדו בידי אפוקליפס ודופרי הופיע בפניהם בתור אקסודוס והצטווה בידי אפוקליפס להרוג את חברו למסע.
דופרי סירב ואף קרא לו אל כזב, ובתגובה אפוקליפס הפשיט אותו מכוחותיו ונעל אותו בקריפטה שבהרי האלפים.
בתקופת המאה ה-20, אקסודוס נמצא בידי מגנטו, ששחרר אותו ולקח אותו עמו לאבלון.
עד מהרה, אקסודוס הפך ליד ימינו של מגנטו, והחליף את פביאן קורטז.
כשצ'ארלס אקסבייר מחק את זכרונו של מגנטו באירועי אונסלוט, אקסודוס נטל את המנהיגות על קבוצת השוליות.
בעקבות אירועי בית אם, אקסודוס הוא אחד הבודדים ששמר על כוחותיו המוטאנטים, ואף מוגדר כמסוכן ביותר.
מאוחר יותר, הוא ושותפו הדלוק נשלחו בידי מריה היל לתקוף את המוטאנט העצמתי מתיו מאלוי, שהרג את הדלוק ולפי רייצ'ל סאמרס הותיר את אקסודוס בתרדמת.
כחלק מהמיתוג מחדש של כותרי האקס-מן "שחר אקס" משנים 2020-2019, דופרי קיבל הזמנה להשתכן באי קרקואה, שהפך למקום מפלט למוטאנטים, ונעשה חבר המועצה השקטה של קרקואה.
אקסודוס: אלים ומלכים הוא סרט דרמה היסטורית אפית בהשראה תנ"כית ב-3D משנת 2014 בבימויו של רידלי סקוט.
הסרט מבוסס על סיפורו התנכ"י של משה.
בסרט מככבים כריסטיאן בייל וג'ואל אדגרטון.
סיפורו של משה, שגדל בצלו של אחיו החורג, רעמסס.
מרידת העברים באימפריה המצרית והוצאתם ממצרים בדרך לארץ המובטחת, תוך כדי מאבק ברעמסס.
בשנת 1300 לפני הספירה, משה, גנרל ומקובל במשפחת המלוכה המצרית, מתכונן לתקוף את צבא החתים עם הנסיך רעמסס השני בקרב קדש.
כוהנת גדולה מנבאת נבואה ממעי בעלי חיים, שאותה היא מייחסת לאביו של רעמסס, סתי הראשון.
הוא מספר לשני אנשי הנבואה, שבה האחד (או משה או רעמסס) יציל את השני ויהפוך למנהיג.
במהלך הקרב, משה מציל את חייו של רעמסס, ומשאיר את שני האנשים מוטרדים.
מאוחר יותר, משה מתנדב לנסוע לעיר פיתום במקום בן דודו כדי להיפגש עם המשנה למלך הגפ, המפקח על העבדים העבריים.
עם הגעתו הוא נתקל בעבד יהושע סופג הצלפות שוט ונחרד מתנאי העבדים.
משה נפגש עם זקני העבדים כדי לראות אם העבדים מתכננים המרדה כפי שטען המשנה למלך.
לאחר הפגישות הללו, משה מקבל הודעה דרך יהושע, שאביו נון מחפש אותו.
משה מוצא את נון בבית התפילה שבו נון מודיע לו על שושלתו האמיתית; הוא ילד להורים עבריים שנשלח על ידי אחותו מרים כדי שיגדל אצל בת פרעה (כי נולד בזמן השמדת התינוקות היהודים).
משה נדהם מהגילוי ויוצא בזעם; במהלכו הוא מותקף על ידי שני שומרים אותם הוא הורג במהירות.
עם זאת, שני עברים שומעים את סיפורו של נון ומדווחים על כך למשנה למלך.
משה חוזר לארמון כאשר זמן קצר לאחר שסתי מת, רעמסס הופך לפרעה החדש (רעמסס השני).
הגפ חושף בפני רעמסס את השושלת האמיתית של משה, אך רעמסס לא משתכנע.
בדחיפת המלכה תויא הוא חוקר את המשרתת מרים, המכחישה את היותה אחותו של משה.
כאשר רעמסס מאיים לחתוך את זרועה, משה מתערב ומאשר שהוא עברי.
למרות שתויא רוצה להרוג את משה, רעמסס, שעדיין לא מוכן להאמין לסיפור, מגרש אותו במקום.
לפני יציאתו ממצרים, משה נפגש עם אמו המאומצת ועם מרים, שמתייחסות אליו בשם הולדתו משה.
בעקבות מסע אל המדבר, משה מגיע למדיין שם הוא פוגש את ציפורה ואביה, יתרו.
משה הופך לרועה צאן, מתחתן עם ציפורה ונולד לו בן בשם גרשום.
שנים לאחר מכן, משה נפצע במפולת סלעים.
הוא נתקל ב ובנער, שליח אלוהי אברהם בשם מלאך.
בעודו מתאושש, מגלה משה את עברו לציפורה ומגלה מה אלוהים ביקש ממנו לעשות.
זה גורם לריב בין בני הזוג, אבל משה עוזב בכל זאת.
במצרים, משה מתאחד עם נון ויהושע, ופוגש את אחיו אהרון בפעם הראשונה.
משה מתעמת עם רעמסס ודורש את שחרור העברים משעבוד.
רעמסס מסרב להקשיב ומתעקש ששחרורם הוא בלתי אפשרי מבחינה כלכלית.
לאחר שמשה מאיים על חייו של רעמסס, רעמסס מורה להרוג את משה, ואת הריגת משפחות עבריות אקראיות עד שמשה יימצא.
באמצעות כישוריו הצבאיים, משה מאמן את העבדים ומוביל אותם להתקוממות, מה שגורם לרמסס להשיב ביד קשה.
שליח ה' מופיע למשה ומסביר שעשר מכות יפגעו במצרים.
תשע המכות הראשונות גורמות נזק עצום למצרים ולאנשיה, אך רעמסס אינו נסוג, אפילו מדכא את עמו כדי לשמור על מעמדו.
משה נחרד לגלות מאלוהים שהמגפה העשירית תהיה מותם של כל הילדים הבכורים, אך ממלא את התוכנית ומנחה את העברים להגן על עצמם על ידי כיסוי משקופי דלתם בדם כבשים.
באותו לילה מתים כל ילדיה הבכורים של מצרים, כולל בנו התינוק של רעמסס.
רעמסס, הרוס ונכנע, מאפשר לעברים לעזוב.
במהלך יציאת מצרים הולכים העברים בעקבות משה במדבר לעבר ים סוף.
עדיין מתאבל על בנו, רעמסס אוסף את צבאו ורודף אחריהם.
לאחר שעשו את דרכם במעבר הרים מסוכן, משה והעברים מגיעים לשפת הים, לא בטוחים מה לעשות.
מיואש משליך משה את חרבו לים, הנסוגה ומפנה שביל לצד הנגדי.
רעמסס וצבאו ממשיכים במרדף, אבל משה נשאר מאחור כדי להתעמת איתם.
הים חוזר ומטביע את רוב המצרים שעדיין חוצים.
משה שורד ומצטרף שוב לעברים.
רעמסס גם הוא שורד, מאוכזב מהרס צבאו.
משה מוביל את העברים חזרה למדיין, שם הוא מתאחד עם ציפורה וגרשום.
בהר סיני, משה מתמלל את עשרת הדיברות.
שנים לאחר מכן, משה הקשיש רוכב עם ארון הברית ורואה את שליח ה' הולך עם העברים במדבר.
הסרט צולם במשך 74 ימים באלמריה בספרד ובאיים הקנריים.
תקציב הסרט נאמד בכ-200 מיליון דולר, מתוכם קיבלו האולפנים הטבה במס בסך של 60 מיליון דולר.
הסרט יצא לאקרנים בפורמט רגיל (2D - דו מימד), בתלת-מימד וב-IMAX 3D.
על יוצרי הסרט נמתחה ביקורת בשל הליהוק של שחקנים לבנים לתפקידים הראשיים.
רידלי סקוט הגן על הבחירה שלו בצוות השחקנים בכך שנעשתה משיקולי משיכת מימון ותקציב להפקתו.
במצרים, במרוקו ובאיחוד האמירויות הערביות נפסל הסרט להקרנה בטענה כי הוא כולל אי דיוקים היסטוריים.
הסרט יצא לאקרנים בארצות הברית ב-12 בדצמבר 2014. בסוף השבוע הראשון להקרנתו הוביל את מכירת הכרטיסים בארצות הברית ורשם הכנסות של 24.5 מיליון דולר, הכנסות נמוכות בהשוואה לסרט המבול, סרט בולט קודם שעסק בסיפור תנ"כי.
הסרט זכה לביקורות שליליות מקהל הצופים וממבקרי הקולנוע, באתר Rotten Tomatoes המרכז את הביקורות, זכה הסרט לדירוג 39% מקרב קהל הצופים ו-25% מקרב בכירי מבקרי הקולנוע.
גם בישראל הסרט קיבל ביקורות שליליות.
את המוזיקה לסרט כתב והלחין המוזיקאי הספרדי אלברטו איגלסיאס.
אקסו מארס הייתה תוכנית מחקר לכוכב הלכת מאדים, שמטרתה המרכזית היא חיפוש אחר סימני חיים בסביבה הקדומה או הנוכחית של מאדים.
המיזם מובל על ידי סוכנות החלל האירופאית (ESA) בשיתוף פעולה עם סוכנות החלל הרוסית (רוסקוסמוס), יחד עם סיוע משני של נאס"א.
המיזם מחולק לשתי משימות נפרדות: המשימה הראשונה, ששוגרה ב־14 במרץ 2016, כוללת את מקפת שְיָירי הגז אקסו מארס (Trace Gas Orbiter, בקיצור TGO), שנכנסה למסלול סביב מאדים ותמדוד ותחקור את מקורם של גזים הנמצאים בכמות זעירה באטמוספירה של מאדים, כשהחשוב שבהם הוא גז מתאן.
גז זה אינו יציב לאורך זמן באטמוספירה המאדימית, ולכן מקור כלשהו - ביולוגי או גאולוגי - צריך לחדש אותו, אם המדידות יצביעו כי קיימת כמות מספקת של מתאן.
המקפת תשמש גם כתחנת ממסר עבור משימות עתידיות למאדים.
משימת 2016 כוללת גם נחתת קטנה בשם סקיאפארלי, שנועדה לבחון את טכנולוגיית הנחיתה שהאיחוד הארופאי ורוסיה ישתמשו בה במשימה השנייה של הפרויקט.
הנחתת נכשלה בניסיון הנחיתה והתרסקה על הקרקע של מאדים.
הוא יכיל מעבדה ניידת שתעבד ותנתח דגימות שהרובר יאסוף מהשטח.
הרובר יוכל גם לחפור באמצעות מכשיר ייחודי ולהוציא דגימות מעומק של עד 2 מטר מתחת לפני השטח, שם מעריכים החוקרים כי ייתכן שחומרים אורגניים שרדו את התנאים הקשים של מאדים.
המשימה נדחתה למועד לא ידוע עקב המשבר בין רוסיה לאירופה עקב פלישת רוסיה לאוקראינה בשנת 2022, רוסיה הייתה אמורה לספק את פלטפורמת הנחיתה של הרובר.
התוכנית כללה בין היתר "תוכניות דגל" (Flagship mission) שהראשונה שבהם היא משימת אקסו מארס.
לאחר מספר שנות מחקר, שרי האיחוד האירופאי אישרו ב־2005 את התוכנית.
הגרסה הראשונית של אקסו מארס כללה שיגור של רובר במשקל של 220 ק"ג שעיצובו היה דומה למדי לרוברים האמריקאים בתוכנית מארס רובר (ספיריט ואופורטוניטי).
בניגוד לרוברים של נאס"א ששוגרו למאדים בשנת 2004 והתמקדו במחקר גאולוגי של כוכב הלכת, הרובר תוכנן עבור מחקר אקסוביולוגי של מאדים - לחפש אחר סימנים לקיום חיים במאדים, בעבר או בהווה.
לפי התכנון הראשוני, שיגור המשימה תוכנן לשנת 2009. יעד השיגור נדחה ב־2005 לשנת 2011, בין היתר עקב אסון מעבורת החלל קולומביה, אשר הביא לדחייה בפרויקטים שונים של האיחוד האירופאי הקשורים לבניית תחנת החלל הבינלאומית.
ב־2007 שוב נדחה השיגור, הפעם ל־2013, עקב תפיחת תקציב הפרויקט מעבר למיליארד אירו.
בשנת 2008 יעד השיגור שוב נדחה עקב קשיי מימון.
בין היתר גרמה לכך סירובה של איטליה, אחת המממנות המרכזיות של הפרויקט, להקציב כספים נוספים לפרויקט.
בנובמבר 2008 החליטה ועידה מיניסטריאלית של האיחוד האירופי להקצות 850 מיליון יורו לפרויקט, כאשר 150 המיליון הנותרים אמורים היו להגיע משותף בינלאומי נוסף.
בעקבות החלטת האיחוד הארופאי לחפש שותפות בינלאומית, בדצמבר 2008 החלו שיחות בין נאס"א וסוכנות החלל האירופאית, שהבשילו באמצע 2009 להסכם שכונה "יוזמה משותפת לחקר מאדים" (Mars Exploration Joint Initiative; בקיצור MEJI).
במסגרת ההסכם, פרויקט אקסו מארס קיבל עיצוב דומה לעיצובו הנוכחי, אלא שהשותפה הבינלאומית הייתה ארצות הברית ולא רוסיה.
התוכנית כללה שני שיגורים שונים ב־2016 וב־2018. משימת 2016 כללה את הלוויין TGO (Trace Gas Orbiter), אשר תוכנן להיבנות על ידי האיחוד האירופאי ולכלול מכשור מדעי שיסופק ברובו על ידי ארצות הברית.
המשימה כללה גם נחתת אירופאית קטנה.
כללה שני רוברים - האחד אקסו מארס האירופאי והשני רובר שכונה MAX-C (Mars Astrobiology Explorer-Cacher) ויועד גם הוא למחקר אסטרוביולוגי וכן לאיסוף דגימות מכוכב הלכת האדום, שעשויות היו לשמש במסגרת משימה עתידית להבאת דגימה ממאדים לכדור הארץ.
לפי ההסכם נאס"א הייתה אמורה לספק את מערכת הנחיתה, שתהייה מבוססת על ה"סקיי קריין" ששימש את הרובר קיוריוסיטי בנחיתה על מאדים, וכן את רכבי השיגור של שתי המשימות.
ב־2011 בעיות תקציביות נוספות הביאו את נאס"א וסוכנות החלל האירופאית לשקול לאחד את שני הרוברים השונים לכדי רובר גדול יותר, בין היתר עקב העלות הרבה שבהתאמת מערכת הנחיתה של קיוריוסיטי, הסקיי קריין, לשני רוברים נפרדים.
בסופו של דבר גם הצעה זו ירדה לטמיון, עקב בעיות תקציביות אליהן נקלעה נאס"א, בין היתר עקב התפיחה המשמעותית בעלות טלסקופ החלל ג'יימס ווב, שמיועד להוות את היורש של טלסקופ החלל האבל.
כדי להציל את פרויקט טלסקופ החלל, בהצעת התקציב של נאס"א לשנת 2013, שהתפרסמה בפברואר 2012, ממשלו של הנשיא ברק אובמה הכריז על ביטול ההשתתפות של נאס"א בפרויקט אקסו מארס.
כדי להציל את הפרויקט סוכנות החלל האירופאית פנתה לשותפות רוסית שתחליף את ארצות הברית.
ב־14 במאי 2013 חתמו נציגי סוכנות החלל האירופאית וסוכנות החלל הרוסית (רוסקוסמוס) על הסכם לשיתוף פעולה בפרויקט, שבמסגרתו נקבעה הגרסה הנוכחית של הפרויקט.
במסגרת ההסכם נקבעה השותפות הבאה:
משימת 2016 תכלול את מקפת אקסו מארס TGO שתבנה על ידי האיחוד האירופאי ותכלול בעיקר מכשור מדעי אירופאי ורוסי.
המשימה תכלול גם נחתת אירופאית קטנה שתבחן טכניקת נחיתה על מאדים.
משימת 2018 תכלול את רובר אקסו מארס האירופי שיכלול גם מספר מכשירים מדעיים שתספק רוסיה.
רוסיה תהייה אחראית על מערכת הנחיתה של המשימה, וכן תספק פלטפורמה קרקעית נייחת שתכלול מכשור מדעי רוסי ואירופאי.
רוסיה תספק את מערכות השיגור של שתי המשימות ב־2016 וב־2018. השיגורים יתבצעו באמצעות משגרי פרוטון־M ושלב רקטי עליון מסוג Briz-M.
במאי 2016 הוחלט לדחות את משימת 2018 של הרובר לחלון השיגור של שנת 2020.
מקפת שיירי הגז אקסו מארס (Trace Gas Orbiter, בקיצור: TGO) היא גשושית מחקר ששוגרה ב־14 במרץ 2016 על גבי משגר פרוטון רוסי מקוסמודרום בייקונור שבקזחסטן, והגיעה למאדים ב־19 באוקטובר 2016. הגשושית נשאה על גבה את הנחתת סקיאפארלי, ולפני ההגעה למאדים שחררה אותה כדי שזו תוכל לנחות על כוכב הלכת.
לאחר מכן הגשושית תחל בשלב איטי והדרגתי שבמהלכו תשנה את מסלולה סביב מאדים למסלול מבצעי בגובה של כ־400 ק"מ עד נובמבר 2017. היא תוכל לשמש גם כתחנת ממסר שתאפשר תקשורת בין רכבים שישלחו לפני השטח של מאדים, ובמיוחד עבור הרובר של משימת 2020. הגשושית מתוכננת לפעול לפחות עד לשנת 2022.
המשימה המדעית המרכזית של הגשושית TGO היא למדוד ולחקור את מקורם של גזים הנמצאים בכמות מזערית באטמוספירה של מאדים (פחות מ־1% מהאטמוספירה).
אחת השאלות שמעסיקות את החוקרים בנוגע למאדים היא האם אכן יש באטמוספירה של מאדים כמות מזערית של גז מתאן.
מדידות שנעשו על ידי גשושיות קודמות וכן מתצפיות טלסקופיות בכדור הארץ, הצביעו על כמות מזערית כזו שמגוונת מבחינת זמן ומקום במאדים.
המדידות הללו לא היו מדויקות מספיק, וגם מדידות מדויקות יותר של הרובר קיוריוסיטי השאירו את השאלה פתוחה.
מכיוון שמתאן אינו יציב לאורך זמן באטמוספירה של מאדים, נדרש איזשהו מקור שיחדש אותו - ומקור זה יכול להיות ביולוגי או גאולוגי.
בכדור הארץ למשל, מקורו של רוב המתאן באטמוספירה הוא מתהליכים ביולוגיים.
עם זאת, גם תהליכים גאולוגיים, שלא מעורבים בהם חיים, יכולים להסביר תופעה זו.
כדי למדוד את מרכיבי האטמוספירה של מאדים, הגשושית תשתמש בשתי שיטות של תצפיות ספקטרוסקופיות: פעמיים במסלול סביב מאדים, במהלך האוקולטציה הסולארית (בזריחה ובשקיעה מבחינת הגשושית), היא תכוון את הספקטרוסקופים שלה לכיוון השמש.
בצורה זו, קרני השמש שמגיעים למכשירי המדידה דרך האטמוספירה של מאדים, משמשים כ"פנס" לחיזוק עוצמת הקרינה שמתקבלת במכשירי המדידה.
כך מתאפשרת מדידה מדויקת יותר, עד לרמה של חלקיק אחד למיליארד (ppb).
המסלול של הגשושית מותאם לאפשר לה כמה שיותר אוקולטציות סולאריות.
השיטה השנייה שהגשושית תפעיל היא לכוון את הספקטרוסקופים לתצפית ישירה על כוכב הלכת.
מכיוון שבשיטה כזו הם קולטים את הקרינה התת־אדומה היוצאת מכוכב הלכת, שהיא חלשה יותר, המדידה הופכת למדויקת פחות.
לאחר שחרור הנחתת סקיאפארלי ב-16 באוקטובר 2016, המקפת החלה בשינוי מסלולה, תוך שימוש בבלימה אטמוספירית.
בסוף פברואר 2018 המקפת השלימה את הבלימה ונכנסה למסלול המשימה המדעי.
באפריל 2018 פורסמו תמונות ראשונות שצילמה מפני השטח במאדים.
סקיאפארלי (Schiaparelli; שם טכני: "מודול הדגמת חדירה, הנמכה ונחיתה", Entry, Descent and Landing Demonstrator Module או EDM) היא נחתת שיועדה לשמש כמדגים טכנולוגי ליכולת אירופאית לנחות על פני השטח של מאדים.
סקיאפארלי שוגרה על גבי הגשושית TGO והיא התנתקה ממנה לקראת הנחיתה על מאדים.
ב־19 באוקטובר היא ביצעה את ניסיון הנחיתה אך נכשלה והתרסקה על הקרקע.
הנחתת הייתה הניסיון השני של סוכנות החלל האירופאית להנחית רכב ולהפעילו בהצלחה על פני מאדים, לאחר שהמשימה האירופאית הקודמת לכוכב הלכת, ביגל 2, אמנם נחתה עליו ב־2003 אך לא הצליחה ליצור קשר עם מפעיליה.
הנחתת מכונה על שמו של האסטרונום האיטלקי ג'ובאני סקיאפארלי שחקר את מאדים.
מכיוון שהיעד המרכזי של הנחתת היה להדגים את טכנולוגיית הנחיתה על פני מאדים, לנחתת לא היה מקור אנרגיה מתחדש כגון לוחות סולאריים, והיא תוכננה לפעול על פני מאדים רק באמצעות סוללות חשמליות לתקופה של בין 2 עד 8 סול (יום מאדימי).
משימת 2024 : רובר ופלטפורמה קרקעית
משימת 2020 כוללת רובר שיוכל לנוע על פני השטח כדי לבצע מחקרים גאולוגים ואקסוביולוגיים, וכן פלטפורמה קרקעית שתכלול גם היא ציוד מדעי ותוכל לפעול לפחות שנה על פני הקרקע כתחנה נייחת.
הרובר מפותח על ידי סוכנות החלל האירופאית ונבנה על ידי איירבוס ביטחון וחלל, כאשר המטען המדעי שלו כולל מכשירים אירופאיים ורוסיים.
הפלטפורמה הקרקעית תסופק על ידי רוסיה ותפותח על ידי חברת לאבוצ'קין.
השיגור מתוכנן להתבצע על ידי משגר פרוטון רוסי ביולי 2020, כאשר הנחיתה על פני מאדים תקרה ב־2021.
מנגנון הנחיתה של המשימה יפותח ברובו על ידי רוסיה, והוא כולל מגן חום עבור החדירה לאטמוספירה, שני מצנחים להאטה נוספת של מהירות הנפילה וכן את הפלטפורמה הקרקעית עליה יורכב הרובר, שתהייה אחראית על נחיתה באמצעות מנועים רקטיים על הקרקע.
הרובר של משימת אקסו מארס מיועד לנוע על פני השטח ובין היתר יחפש אחר "חתימות ביולוגיות" , סימנים המעידים על קיום חיים בעבר או בהווה של מאדים.
המשימה הנומינלית של הרובר מיועדת להימשך 220 סול (יום מאדימי; כחצי שנה), אך עשויה להימשך תקופה ארוכה יותר.
המשקל הכולל של הרובר יעמוד על 310 ק"ג.
הוא ישתמש בלוחות סולאריים שיספקו לו את האנרגיה החשמלית שדרושה לתפעולו, והוא ימוגן מפני הקור העז על פני השטח באמצעות מחממים רדיואיזוטופיים , הפועלים באמצעות החום שנוצר מדעיכה רדיואקטיבית.
לרובר 6 גלגלים המסוגלים לנוע ולהסתובב כל אחד באופן עצמאי.
הגלגלים יכולים גם להתרומם כל אחד בנפרד, וכך ליצור תנועה המדמה הליכה, שתאפשר לנוע על פני משטחים רכים ולא מגובשים כגון דיונות.
על התורן של הרובר מותקנות שתי מצלמות פנורמיות ומצלמה אחת ברזולוציה גבוהה, אשר יאפשרו לו לנוע באופן אוטונומי על בסיס יעדים שנקבעו מראש על ידי מרכז הבקרה בכדור הארץ.
הוא מתוכנן לנוע למרחק של עד 100 מטר בכל סול.
במהלך המשימה המדעית של הרובר, הוא יחקור דגימות קרקע וסלעים כדי לקבוע את מאפייניהם הפיזיים והכימיים.
הוא יכלול חבילת מכשירים מדעיים המורכבים בתוכו המכונה "פסטר" (על שם לואי פסטר), אשר כוללת מספר ספקטרוסקופים וספקטרומטר מסה.
באמצעות מכשיר קדיחה הוא יוכל להשיג דגימות מעומק של עד שני מטר מתחת לפני השטח.
אם אכן קיימים סימנים לקיום חיים בעבר או בהווה, כגון תרכובות אורגניות מסוימות, הן צפויות יותר לשרוד מתחת לפני השטח, היכן שהן מוגנות מהקרינה העזה שעל פני השטח.
מכ"ם חודר קרקע שיבצע מחקר סטרטיגרפי לבחינת שכבות תת־קרקעיות וספקטרומטר נייטרונים לאיתור קרח מתחת לפני הקרקע, יסייעו לרובר לאתר אתרים מתאימים לביצוע קדיחה.
אֶקסוֹזוֹמים הם בועיות קטנות בבעלי חיים הנוצרות על ידי תאים חיים או גוססים (באפופטוזה) ומופיעות בנוזל של תאים אאוקריוטים כגון תאי דם, שתן או תרבית תאים.
הם משמשים לפליטת פסולת מהתא או יצירת תקשורת עם תאים אחרים, לדוגמה: עודפי שומן ו-RNA (שליח, קטליטי וכו').
אקסוזומים נבלעים על ידי תאים בגוף שיצר אותם.
מעטפת האקסוזום לקוחה מהתא שיצר אותו.
אקסו (בקוריאנית: 엑소; נכתב גם כ-EXO) היא להקת בנים דרום קוריאנית-סינית שמוצאה בסיאול.
הלהקה הוקמה על ידי חברת התקליטים SM אנטרטיינמנט ב-2011. הופעת הבכורה הרשמית התקיימה ב-2012, כאשר אקסו מנתה שנים עשר חברים.
כיום הלהקה כוללת תשעה חברים.
לאקסו יש מגוון רחב של סגנונות מוזיקליים הכוללים מוזיקה מסורתית, וז'אנרים כמו פופ, היפ הופ, ריתם אנד בלוז ו-EDM.
הם מפרסמים את השירים שלהם בגרסאות קוריאניות, מנדריניות ויפניות.
בשנים הראשונות הלהקה הופיעה עם שנים עשר חברים שהתחלקו לשתי תתי-קבוצות: אקסו-ק (Exo-K) שכללה חברים קוריאניים: סוהו, באקהיון, צ'אניול, דיאו, קאי וסהון, והופיעה עם השירים בשפה הקוריאנית, ואקסו-מ (Exo-M) שכללה חברים סיניים: שיומין, לאי, צ'אן, קריס, לוהאן וטאו, שהופיעו במנדרינית.
עם זאת, הפעם האחרונה שאקסו הופרדו לקבוצות אלו הייתה ב-2014, ומאז הם פועלים כקבוצה אחת הממשיכה לבצע ולהוציא שירים במספר שפות.
לאחר פרישתם של לוהאן, קריס וטאו בעקבות מאבקים משפטיים בשנים 2014–2015, הלהקה המשיכה עם תשעת החברים הנותרים.
חברי הלהקה היו חניכים של SM אנטרטיינמנט בין השנים 2006–2011. הלהקה הופיעה לראשונה בתוכנית הטלוויזיה ב-29 בדצמבר 2011.
ב-8 באפריל 2012 פרסמה הלהקה את הסינגל , ולמחרת פורסם המיני-אלבום .
שתי קבוצות המשנה קידמו את האלבום בנפרד: אקסו-ק הופיעה בתוכנית המוזיקה של דרום קוריאה "The Music Trend", ואקסו-מ הופיעה ב-China's Top Chinese Music Awards.
הגרסה הקוריאנית של המיני-אלבום דורגה במקום הראשון במצעד האלבומים של סירקל צ'ארט בדרום קוריאה ובמקום השמיני במצעד האלבומים העולמי של בילבורד, והגרסה המנדרינית דורגה במקום השני במצעד האלבומים הסיני של חברת התקשורת סינה.
הלהקה זכתה בפרס ללהקה האסייתית החדשה הטובה ביותר בטקס פרסי המוזיקה האסייתית של Mnet ובפרס לאמן החדש בטקס לשנת 2012.
2013–2014: אלבום אולפן וסיבוב הופעות ראשון
אלבום האולפן הראשון של הלהקה, , פורסם ב-3 ביוני 2013, בשתי גרסאות: אחת בקוריאנית ואחת במנדרינית.
בניגוד ל-Mama, קודם XOXO במשותף, בעיקר בדרום קוריאה.
חברי הלהקה הקליטו את הסינגל המוביל של האלבום, "Wolf", ביחד, אך שאר השירים באלבום הוקלטו בנפרד.
גרסה מחודשת של XOXO, שכותרתה "Growl", פורסמה ב-5 באוגוסט 2013, עם שלושה שירים נוספים.
כל הגרסאות של XOXO מכרו בסך הכל יותר ממיליון עותקים, מה שהפך את אקסו לאמנים הדרום-קוריאנים הראשונים שמכרו יותר ממיליון עותקים של אלבום מזה עשור.
בדצמבר 2013 פרסמה הלהקה מיני-אלבום נוסף, .
חברי הלהקה קידמו את האלבום באמצעות תוכנית הריאליטי הראשונה שלהם - "Exo's Showtime" , ששודרה לראשונה ב-28 בנובמבר 2013 בערוץ MBC.
בעקבות פעילותה בשנת 2013 זכתה הלהקה במספר פרסים מרכזיים, כולל פרס שיר השנה בטקס עבור "Growl", פרס אלבום השנה בטקס פרסי המוזיקה האסייתית של Mnet עבור XOXO ופרס המוזיקה של MTV אירופה למופע הקוריאני הטוב ביותר.
המיני-אלבום השלישי של הלהקה, Overdose, פורסם ב-7 במאי 2014. במקור הוא תוכנן לצאת ב-21 באפריל, אך פרסומו נדחה עקב טביעת המעבורת MV Sewol.
האלבום קודם על ידי אקסו-מ ואקסו-ק בנפרד.
הוא קיבל יותר מ-660,000 הזמנות לפני פרסומו, וכך הפך למיני-אלבום הקוריאני שזכה להזמנות הרבות ביותר לפני פרסומו עד אז.
הגרסה הקוריאנית של האלבום דורגה במקום ה-129 במצעד הבילבורד 200. Overdose הפך לאלבום הנמכר ביותר בדרום קוריאה בשנת 2014, והיה המיני-אלבום הראשון שדורג בראש המצעדים השנתיים.
ב-22 בדצמבר פרסמה הלהקה את אלבום ההופעה הראשון שלה, .
הסינגל של האלבום, "December, 2014 (The Winter's Tale)", דורג בראש המצעד הדיגיטלי של סירקל צ'ארט.
ב-24 במאי יצאה הלהקה לסיבוב ההופעות הראשון שלה, , בזירה האולימפית בסיאול .
הכרטיסים לקונצרט אזלו בתוך פחות משתי שניות, ושברו את שיא מכירת הכרטיסים המהירה ביותר של אמן קוריאני.
ב-15 במאי 2014, חבר הלהקה קריס הגיש תביעה נגד SM אנטרטיינמנט על מנת לסיים את החוזה שלו.
לטענתו, החברה התעלמה מבריאותו וחילקה את הרווחים באופן בלתי הוגן.
ב-10 באוקטובר הגיש גם לוהאן תביעה נגד החברה, בטענה לגרימת נזק גופני ואפליה לעומת חברי הלהקה הקוריאנים.
ב-7 במרץ 2015 יצאה הלהקה לסיבוב הופעות נוסף, , בזירה האולימפית בסיאול.
ב-30 במרץ פרסמה הלהקה את אלבום האולפן השני שלה, , בגרסאות קוריאניות ומנדריניות.
האלבום נמכר ביותר ממיליון עותקים ודורג במקום ה-98 במצעד הקנדה הוט 100, מה שהפך את אקסו ללהקת הקיי-פופ הראשונה שנכנסה למצעד זה.
חבר הלהקה טאו לא השתתף בקידום האלבום, לאחר שנפצע, ובאוגוסט הגיש גם הוא תביעה נגד SM אנטרטיינמנט כדי לסיים את החוזה שלו.
ב-3 ביוני 2015 פרסמה הלהקה גרסה מחודשת של Exodus, תחת הכותרת "Love Me Right", עם ארבעה שירים חדשים.
באוקטובר ביצעה הלהקה הופעה בשם "Exo - Love Concert in Dome" באצטדיון גוצ'אוק בסיאול.
ב-4 בנובמבר 2015 הוציאה אקסו את אלבום הבכורה היפני שלה, Love Me Right ~romantic universe~, שכלל את הגרסה היפנית של השיר "Love Me Right" ושיר יפני מקורי בשם "Drop That".
ביום פרסומו מכר האלבום 147,000 עותקים והגיע לראש המצעד של אוריקון, והפך לאלבום הבכורה הקוריאני הנמכר ביותר ביפן בכל הזמנים.
חמישה ימים לאחר מכן פרסמה הלהקה סינגל מיוחד בשם "Lightsaber" כדי לקדם את הסרט "מלחמת הכוכבים - פרק 7: הכוח מתעורר", שיתוף פעולה בין SM אנטרטיינמנט לחברת וולט דיסני לקראת פרסום הסרט בדרום קוריאה.
ב-10 בדצמבר פרסמה הלהקה את המיני-אלבום הרביעי שלה, , שכלל את הסינגלים "Sing for You" ו-"Unfair".
חלק מהרווחים מהאלבום נתרמו לקמפיין "Smile For U" של UNICEF, כדי לתמוך בחינוך למוזיקה לילדים באסיה.
2016–2017: קריירות סולו והצלחה עולמית
האלבום השלישי של אקסו, , יחד עם הסינגלים "Lucky One" ו-"Monster", פורסם ב-9 ביוני 2016, הן בקוריאנית והן במנדרינית.
האלבום שבר את שיא המכירות הגבוהות ביותר בתוך שבוע לאלבום קוריאני, ו-"Monster" הפך לשיר הראשון של הלהקה שדורג בראש מצעד שירי העולם הדיגיטליים.
ב-18 באוגוסט 2016 פורסמה מהדורה מחודשת של Ex'Act, ששמה "Lotto"; היא הכילה את השירים המקוריים של Ex'Act וארבעה שירים חדשים.
בתוך חודשיים נמכרו שתי המהדורות יחד ביותר ממיליון עותקים.
ב-21 ביולי, קריס ולוהאן עזבו את אקסו באופן רשמי לאחר שהסכסוכים המשפטיים שלהם עם S.M.
ב-22 ביולי יצאו חברי הלהקה לסיבוב ההופעות השלישי שלהם, "Exo Planet 3 – The Exo'rdium" עם שיא של שישה קונצרטים רצופים בזירה האולימפית בסיאול.
במאי 2017 הסתיים סיבוב ההופעות עם שני קונצרטים באצטדיון האולימפי בסיאול, האצטדיון הגדול ביותר בדרום קוריאה, עם קיבולת ישיבה מקסימלית של 100,000 מקומות.
כרטיסים לתאריך ההופעה הראשונה יצאו למכירה ב-12 באפריל ונמכרו תוך 20 דקות.
בחודש יוני הודיע לאי שהוא לא ישתתף באלבום הבא של הלהקה, ובמקום זאת יתמקד בקריירת המשחק שלו.
מאז, הוא נעדר מאלבומים של אקסו ומהופעות פומביות.
ב-7 בדצמבר שיצא לאור הסינגל היפני השני של אקסו "Coming Over", המכיל שלושה מסלולים מקוריים.
הוא הגיע למקום השני בטור השבועי של Oricon, שמכר מעל 158,000 עותקים והפך לאלבום השני של הלהקה כדי לקבל אישור פלטינום על ידי איגוד תעשיית ההקלטות של יפן.
אלבום החורף השלישי של אקסו וה-EP החמישי For Life, השתחרר ב-19 בדצמבר.
הלהקה לא קידמה פומבית את האלבום או את הסרט "For Life" שמכר מעל ל-442,000 עותקים עד 2017.
כמו כן, בשנת 2016, חברי הקבוצה החלו או קידמו את הקריירות האישיות שלהם בפעילויות סולו.
ב-7 בינואר, באקהיון פרסם סינגל בשם "Dream" - שיתוף פעולה עם הזמרת הדרום קוריאנית הפופולרית סוזי.
הסינגל הוכיח את עצמו כמאוד פופולרי וזכה בפרס שיתוף הפעולה הטוב ביותר ב-18th Mnet Asian Music Awards, ובעוד פרסים.
ב-31 באוקטובר, צ'אן, באקהיון ושיומין הופיעו לראשונה בתור יחידת משנה הרשמית הראשונה של אקסו, המכונה: Exo-CBX.
השם הוא שילוב של האות הראשונה של כל אחד מהם (ראשי תיבות).
הם שחררו שני EPs בקוריאנית ושני EPs ביפנית.
ב-28 באוקטובר הכריז לאי לראשונה על שני סרטי הסולו שלו במנדרין בעקבות עבודתו בטלוויזיה הסינית, שכללה את The Mystic Nine, שמשך למעלה מ-12 מיליארד צפיות באינטרנט.
כל החברים האחרים עסקו גם בפעילויות יחיד במוזיקה, קולנוע, טלוויזיה.
אלבום האולפן הרביעי של אקסו The War, שוחרר ב-18 ביולי 2017. האלבום קיבל 807,235 הזמנות מראש, עולה על שיא הלהקה של 660,000 עבור "Ex'Act".
השיר "Ko Ko Bop" הופיע לראשונה וזכה במקום הראשון ב-Melon Digital Chart מה שהפך את אקסו לקבוצת ה-K-pop הראשונה שנכנסה למקום הראשון לאחר ביצוע השינויים בתרשים ב-27 בפברואר 2017. עם שחרורו, האלבום רשם את המכירות הגבוהות ביותר בשבוע הראשון של כל אלבום K-Pop, ומכר 602,094 עותקים.
הוא הופיע לראשונה במקום ה-87 ב-Billboard 200, במקום הראשון ב-Billboard World Albums Chart ובעוד תוכניות ותרשימים אחרים בעולם.
ב-29 באוגוסט, מהדורת 2018 של שיאים עולמיים של גינס בשם אקסו זכתה בפרס ("Most Daesang" ("Grand Prize" ב-Mnet Asian Music Awards.
ב-5 בספטמבר שוחררה מהדורה חדשה של The War שכותרתה "The War: The Power of Music".
הוא מכיל את המסלולים המקוריים מ-The War ושלושה שירים חדשים, כולל "Power".
ב-14 בספטמבר, "Power" רשם את הציון הגבוה ביותר בכל הזמנים ב-M Countdown עם 11,000 נקודות, מה שהפך את אקסו לאמן הראשון שהשיג ציון מושלם לאחר השינויים ביוני 2015. הניצחון גם סימן את הניצחון ה-100 שלהם בתוכניות מוזיקה.
כמו כן הוכרז כי Countdown תהיה עם 10 שירים, כולל שירים שפורסמו בעבר ושירים חדשים.
נכון ל-30 בנובמבר, המכירות הקוריאניות של The War הגיעו ל-1,592,792, מה שהפך את האלבום לנמכר ביותר של אקסו עד כה וזכה בתואר "Quadruple Million Seller".
בתחילת דצמבר הודיעה אקסו על אלבום החורף הרביעי שלה והשידור המורחב השישי, שכותרתו Universe.
הוא היה אמור להשתחרר ב-21 בדצמבר אבל התעכב עד 26 בדצמבר בגלל מותו של חבר להקת שייני, ג'ונגהיון.
2018–2019: הכרה בינלאומית ואלבום יפני ראשון
ב-16 בינואר 2018, השיר "Power" הפך לשיר הקיי-פופ הראשון שהושמע במזרקת דובאי שבאגם בורג' חליפה בדובאי.
שבעה מחברי הלהקה (למעט די.או ולאי) נסעו לדובאי כדי לצפות בהקרנה הראשונה.
ב-31 בינואר, אקסו הוציאו לאור את אלבום האולפן היפני הראשון שלהם, Countdown.
האלבום הגיע למקום הראשון במצעד השבועי של אוריקון, עם מכירות של כ-89,000 עותקים.
ההישג הפך את אקסו ללהקה הלא־יפנית הראשונה שאלבום הבכורה וסינגל הבכורה שלה מגיעים שניהם למקום הראשון במצעד השבועי של אוריקון.
בתחילת פברואר, הוכרז כי אקסו יופיע בטקס הסיום של אולימפיאדת החורף 2018 בפיונגצ'אנג ב-25 בפברואר כנציגי קיי-פופ, יחד עם CL.
ההכרזה באה לאחר שבאקהיון שר את ההמנון הלאומי בטקס הפתיחה של הוועד האולימפי הבינלאומי ב-5 בפברואר ואקסו הופיעו באולימפיאדת החורף 2018 בפיונגצ'אנג D-100, קונצרט בשנת 2017, לציון 100 ימים עד תחילת 2018 אולימפיאדת החורף.
הופעת הלהקה עוררה תשומת לב תקשורתית עולמית נרחבת; רבים שיבחו את ההופעה של אקסו.
במרץ 2018 הודיעה תאגיד מנטה הקוריאנית כי תיצור מדליות זיכרון רשמיות לאקסו, ותכבד את הלהקה על תרומתה להפצה העולמית של התרבות הקוריאנית כנציגי קיי-פופ.
תשע המדליות המנציחות כל חבר, נחשפו ב-18 באפריל בטקס שנערך בסיאול.
האלבום החמישי של אקסו, Don't Mess Up My Tempo, יצא לאור ב-2 בנובמבר 2018, וכלל את כל תשעת חברי הלהקה, לראשונה מאז "Lotto" ב-2016. האלבום זכה להצלחה מסחרית אדירה עם מכירות של כמעט 1.18 מיליון עותקים עד סוף נובמבר.
עם יציאתו, הפכה אקסו לאמן הראשון שחצה את רף 10 מיליון מכירות אלבומים בקוריאה הדרומית.
ב-13 בדצמבר יצא לאור האלבום המחודש Love Shot, שיר הנושא מתוכו הפך לסינגל השלישי של הלהקה שהגיע למקום הראשון במצעד Billboard World Digital Songs, ושמר על המקום שלושה שבועות ברציפות.
אקסו יצאו לסיבוב ההופעות החמישי שלהם Exo Planet 5 – Exploration ביולי עם שש הופעות בסיאול ו-31 הופעות בסך הכול.
האלבום השישי Obsession יצא לאור ב-27 בנובמבר 2019. השירים מתוכו הושמעו לראשונה בהופעות הסיום של סיבוב ההופעות בדצמבר.
2020–2021: התמקדות בפעילויות סולו ואלבום מיוחד של הלהקה
בפברואר 2020 חברת SM הודיעה כי אקסו יתמקדו במהלך השנה בפעילויות סולו ותת־יחידות, זאת בשל היעדרותם של מספר חברים לצורך מילוי חובת השירות הצבאי.
סוהו הפך לחבר הרביעי שהשיק קריירת סולו עם המיני־אלבום Self-Portrait, שיצא ב־30 במרץ 2020. באקהיון וקאי חזרו לפעילות במסגרת SuperM עם אלבום האולפן הראשון של הלהקה.
קאי ערך את הופעת הבכורה שלו כסוליסט החמישי של אקסו עם מיני־אלבום הנושא את שמו, שיצא ב־30 בנובמבר 2020.
לקראת גיוסם לצבא של צ'אניול ובאקהיון, החברים הפעילים הקליטו בסתר את האלבום הבא של אקסו.
בסרטון שציין את יום השנה התשיעי ללהקה ב־8 באפריל 2021, הציגו החברים קטעים מצילומי הקליפ החדש שלהם והודיעו כי הם מתכוננים להוצאת האלבום במחצית הראשונה של השנה, אלבום שסימן את חזרתם של שיומין ו־D.O.
גם לאי השתתף באלבום, ובכך ציין את פעילותו הראשונה עם אקסו מאז האלבום Don't Mess Up My Tempo.
המיני־אלבום השביעי של הלהקה, שהוגדר כ"אלבום מיוחד", Don't Fight the Feeling, יצא לאור ב־7 ביוני.
את הופעת הבכורה סולו שלו עם המיני־אלבום Empathy.
2022–הווה: יום השנה להופעת הבכורה ו-Reverxe
אקסו חגגו את יום השנה העשירי להופעת הבכורה שלהם ב־8 באפריל 2022, עם עליית עונה חדשה של תוכנית הריאליטי שלהם Exo's Ladder, ששודרה דרך שירות הסטרימינג Wavve , וכן עם מפגש מעריצים מיוחד בשם 2022 Debut Anniversary Fan Event, שנערך ב־9 באפריל 2022 באולם Jamsil Arena.
אירוע זה סימן את ההופעה הראשונה שלהם מול קהל חי מאז תחילת מגפת הקורונה.
לאחר סיום החוזה שלו עם SM, לאי הודיע על עזיבתו את החברה והבהיר כי ימשיך להיות פעיל כחבר באקסו.
שיומין הפך לחבר השביעי שהוציא אלבום סולו, עם המיני־אלבום Brand New, שיצא לאור ב־26 בספטמבר 2022.
Entertainment הודיעה על יחידת המשנה הראשונה של אקסו המורכבת משלושה חברים; צ'אן, באקהיון ושיומין, אשר בעבר שחררו פסקול מקורי בשם "For You" עבור ערוץ SBS ששידר את סדרת הטלוויזיה "מאהבי הירח" (Moon Lovers: Scarlet Heart Ryeo) (בסדרה זו השתתף באקהיון כשחקן).
ב-24 באוקטובר הוכרז שמה של יחידת המשנה Exo-CBX (- ראשי תיבות: C-hen B-aekhyun X-iumin).
הקבוצה פרסמה את הופעת הבכורה שלה עם EP !
Hey Mama את הקליפ של אותו שיר ב-31 באוקטובר.
ה-EP היה הצלחה והיחידה קיבלה את כמות המכירות הגבוה ביותר עבור יחידת משנה בשנת 2016 עם 275,191 עותקים.
המצעד הופיע לראשונה ביפן ב-24 במאי 2017, עם פרסום של EP בשם Girls.
לפני הופעת הבכורה היפנית של Exo-CBX, גרסה קצרה של קליפ המוזיקה של הסינגל "Ka-CHING!".
שוחרר ב-30 באפריל 2017. ה-EP מכר מעל 60,000 עותקים ביפן לאחר השחרור.
לפני הופעת הבכורה של לאי, הוא השתתף ב-SM Station עם "Monodrama", בלדה שהלחין וכתב במאי 2016. השיר זכה להצלחה בסין, וזכה במקום הראשון במצעד ה-V של בילבורד סין במשך חמישה שבועות רצופים.
באוקטובר 2016, הפך לאי לחבר אקסו הראשון שיצא לקריירת סולו בסין ובקוריאה בו זמנית.
הוא השתתף בהרכב, בסידור ובכתיבה של מילות השירים של באלבומו "Lose Control".
לאלבום היה הצלחה מסחרית, שבירת כמה שיאי גינס עולמיים והופיע לראשונה במקום הראשון ב-Gaon Album Chart בדרום קוריאה.
ב־8 במרץ 2019, SM אנטרטיינמנט אישרה כי צ'אן נערך לאלבום הסולו הראשון שלו, שעתיד לצאת באפריל.
ב־29 באוגוסט 2019 דווח כי צ'אן יבצע את קאמבק הסולו שלו בתחילת אוקטובר.
המיני-אלבום השני שלו יצא ב-1 באוקטובר 2019.
ב־10 ביוני 2019, הוכרז כי באקהיון יהיה לראשונה אמן סולו ביולי 2019, ויהפוך לסולן השלישי בקרב חברי אקסו.
אלבום הבכורה של באקהיון היה עם מיני-אלבום שכותרתו City Lights, שיצא ב-10 ביולי 2019.
EXO-SC היא יחידת המשנה הרשמית השנייה של אקסו.
הקבוצה הוקמה על ידי SM אנטרטיינמנט בשנת 2019, והיא מורכבת משני חברי אקסו צ'אניול וסהון.
הופעת הבכורה שלהם עם אלבום What a Life שוחררה ב-22 ביולי 2019.
ב־19 בפברואר 2020 SM אנטרטיינמנט הודיעו שסוהו עומד להוציא אלבום סולו ובכך להפוך לסולן הרביעי באקסו.
אלבום הבכורה של סוהו היה עם מיני-אלבום ששמו Self-Portrait, אשר שוחרר ב-30 במרץ 2020.
ב־3 ביולי 2020 SM אנטרטיינמנט הודיעו כי קאי עובד על אלבום הסולו שלו אשר יצא במחציתו השני של שנת 2020, קאי הוא הממבר הרביעי שמוציא סולו באקסו.
קאי הוציא לאור את המיני אלבום הראשון שלי בשם "קאי" ("kai") ב-30 בנובמבר 2020.
ב־25 ביוני 2021 SM אנטרטיינמנט הודיעו כי דיאו יוציא אלבום סולו, ובכך יהפוך לחבר החמישי באקסו שמוציא אלבום סולו.
האלבום אמור לצאת ב-26 ביולי 2021.
אקסארטודון (שם מדעי: Exaeretodon) הוא סוג של זוחל דמוי-יונק ממשפחת הטרוורסודונטיים שבתת-סדרת הקיינודונטיים.
הוא התגלה בפארק איסצ'יגואלסטו שבפטגוניה, ארגנטינה ובתצורות נטה מריה (Santa Maria Formation) שבברזיל.
אחד המינים הגיע גם להודו שהייתה מחובת בעבר לאמריקה הדרומית.
האקסארטודון היה יצור נמוך באורך 1.8 מטר שהיה אוכל צמחייה, בזכות מבנה שיניו שנשחקו במהירות.
הוא היה בעל לסתות גדולות שבקצוות היו בעלות ניבים גדולים.
היצור היה בעל רגליים קצרות ואולי חי במחילות או בין סבכים כדי להימנע מטריפה.
חלק מהמאובנים מצאו עוברים עם אמהות הרות, בהם 1–2 גורים.
מספר חוקרים מצאו הוכחות לכך שהגורים היו בעלי שיני חלב שאולי נשרו והוחלפו בשיניים רגילות בבגרותם.
יצור זה הופיע בסדרה פלאווורלד.
אקסום הוא הרכב היפ הופ ודאנסהול ישראלי מנתניה.
חברי ההרכב הם ראובן אראגיי (טדרוס) וגילאור יהודה (ג'קסון).
ההרכב "אקסום" התפרסם לראשונה ב-2007 כאשר התארח באלבומם של פלד ואורטגה, "ממשיכים לבעוט" בשיר "צ'ק וואן טו", לצד איתי לוקץ'.
ב-2008 הוציאו חברי ההרכב את שירם הראשון, "הקשיבו נא", שהיווה סינגל ראשון מתוך אלבום הבכורה שלהם.
ב-2009 הוציאו חברי ההרכב את אלבום הבכורה שלהם "אקסום".
האלבום כולל הופעות אורח של פלד, אורטגה, נצ'י נצ' ועוד.
האלבום כלל בתוכו את הסינגלים "פתאום באנו", "אחלה קומבינה" ו-"פרחה", שזכו להצלחה רבה.
ב-2010 הוציאו חברי ההרכב חידוש לשירו של אלון אולארצ'יק, "בחור חדש".
השיר שימש כפתיח לסדרה "עבודה ערבית".
ב-2015 ההרכב השתתף בסופרגרופ "קבינט" לצד פלד ואורטגה וכהן@מושון.
ב-2017 ההרכב התארח בשיר "תרקדי" של עומרי 69 סגל לצדם של רון נשר, בומרנג, לוקץ', דנידין וג'הבי.
ב-2018 השתתפו חברי ההרכב בעונה החמישית של תוכנית המציאות "הכוכב הבא לאירוויזיון", וביצעו בה את שירם "ארנבת".
אקסבייר טיילר ג'רום מנפורד הוא שחקן כדורסל אמריקאי המשחק בעמדת הקלע בקבוצת הפועל חולון המשחקת בליגת העל הישראלית בכדורסל ובליגת האלופות בכדורסל.
אקסבייר מנפורד נולד ב-1 ביוני 1992 בהילסייד, ניו ג'רזי.
מנפורד למד בבית הספר המכינה של סנט בנדיקט בניוארק, ניו ג'רזי.
בעודו בכיתה י"ב, ב-2009–2010 הוא עזר ל"דבורים האפורות" להגיע לשיא של 26–1 ולמספר 2 בדירוג הלאומי, תוך כדי שהוא קולע 12 נקודות בממוצע למשחק.
בשנתו הראשונה במכללת מיאמי דייד ב-2010–2011 רשם מנפורד ממוצעים של 17.3 נקודות, 2.8 ריבאונדים, 2.4 אסיסטים ו-1.5 חטיפות ב-32 משחקים בהם שיחק.
לאחר מכן נבחר מנפורד להיות "רוקי" השנה של ליגת ה-FCSAA ונבחר לחמישייה הראשונה של ה-NJCAA, ליגת המכללות של מכללות זוטריות, מכללות קהילתיות ומכללות מדינה.
בעונת 2012–2013 מנפורד נבחר לחמישית העונה של USBWA All-District, לאחר שקלע למשחק 17.4 נקודות, אליהם הוסיף 2.8 ריבאונדים, 1.9 אסיסטים, 1.0 חטיפות, ב-35.4 דקות למשחק.
בשנתו האחרונה באוניברסיטת רוד איילנד, במשחק הביתי האחרון שלו, הפך מנפורד לשחקן המהיר ביותר לקלוע מעל 1,000 נקודות עבור אוניברסיטת רוד איילנד.
ב-32 משחקים, הוא קלע 16.9 נקודות, חילק 2.4 אסיסטים, לקח 4.0 ריבאונדים בנוסף ל-1.1 חטיפות ב-35.6 דקות בממוצע למשחק.
מנפורד לא נבחר בדראפט ה-NBA ב-2014, אך נבחר בסיבוב השלישי של דראפט ליגת הפיתוח (D League) על ידי המיין סלטיקס, אך הועבר בטרייד מאוחר יותר בערב זה למוטור סיטי קרוז.
ב-14 בנובמבר ערך את הופעת הבכורה המקצוענית שלו בהפסד 125–127 לטקסס לג'נדס, בו הוא קלע 7 נקודות, להן הוסיף 2 ריבאונדים, 2 אסיסטים וחטיפה ב-10 דקות של משחק.
הוא הופיע 51 פעמים במדי מוטור סיטי קרוז, בהם קלע בממוצע 11.5 נקודות, לקח 3.4 ריבאונדים, חילק 2.8 אסיסטים, וחטף 1.0 למשחק.
ביולי 2015, הצטרף מנפורד ללוס אנג'לס לייקרס לליגת הקיץ של ה-NBA.
ב-2 בנובמבר 2015, חזר מנפורד למוטור סיטי קרוז.
ב-42 משחקים בעונת 2015–2016, שיפר מנפורד את ממוצעיו ל-20.5 נקודות, 4.1 ריבאונדים, 6.4 אסיסטים, 1.0 חטיפות, מה שהקנה לו ב-29 בינואר 2016 מקום בנבחרת המערב של משחק האולסטאר של ה-D league.
ב-16 במרץ 2016, חתם מנפורד על חוזה ל-10 ימים עם הממפיס גריזליס, על מנת לעזור לקבוצה עם מספר פציעות שפגעו בקבוצה.
יום לאחר מכן, ערך מנפורד את הופעת הבכורה שלו ב-NBA בהפסד 96-86 למילווקי באקס, כאשר הוא קולע 2 נקודות, אליהן הוסיף ריבאונד ו-2 חטיפות ב-11 דקות בהן הוא עלה מהספסל.
ב-27 במרץ 2016 חתם מנפורד על חוזה נוסף ל-10 ימים עם הגריזליס.
ב-1 באפריל 2016 קלע מנפורד 12 נקודות בהפסד הקבוצה 95–99 לטורונטו רפטורס.
ב-7 באפריל 2016 חתם מנפורד על חוזה רב עונתי עם הגריזליס.
ב-25 ביוני 2016 יצאה ממפיס מהחוזה בכך שסירבה להאריך את חוזהו של מנפורד גם לעונת 2016–2017.
ביולי 2016, הצטרף מחדש מנפורד ללוס אנג'לס לייקרס לליגת הקיץ של ה-NBA.
ב-26 בספטמבר 2016 חתם מנפורד בשורות הלוס אנג'לס קליפרס, אך ב-12 באוקטובר נחתך מנפורד מסגל הקליפרס לאחר שהופיע רק בשני משחקי טרום עונה.
ב-12 בנובמבר 2016 חתם מנפורד בגרינסבורו סווארם מליגת הפיתוח של ה-NBA.
ב-3 בפברואר 2017 חתם מנפורד בברצלונה עד לסוף העונה עקב בעיית הפציעות של הקבוצה הספרדית.
ב-8 ביוני 2017 הודיעה ברצלונה על סיום החוזה של מנפורד עם הקבוצה.
מנפורד הופיע בשני משחקים בליגת הקיץ של ה-NBA עבור הגולדן סטייט ווריורס.
ב-5 באוקטובר 2017 חתם מנפורד בשורות קבוצת ה־NBA מילווקי באקס.7 ימים לאחר מכן נחתך מסגל מילווקי.
ב-15 באוקטובר 2017 שלחו בטרייד הגרינסבורו סוורם את מנפורד ובחירת דראפט מהסיבוב השני לויסקונסין הרד עבור שני בחירות סיבוב ראשון בדראפט 2017 ו-2018.
ב-7 בינואר 2018 חתם מנפורד על חוזה דו צדדי עם המילווקי באקס, ובכך חילק את זמן המשחק שלו בין הבאקס לבין ויסקונסין הרד.
ב-28 בינואר 2019 הודיעה ויסקונסין הרד על החתמתו של מנפורד.
ב-26 באוקטובר 2019 מנפורד נקרא למחנה האימונים של דלאוור בלו קואוטס מליגת ה-G League.
ב-25 בינואר 2020 קלע מנפורד 34 נקודות, בנוסף ל-7 ריבאונדים, 4 אסיסטים וחטיפה בדרך לניצחון נגד ברמינגהאם סקוואדרון.
ב-4 במרץ קלע מנפורד 36 נקודות, בנוסף ל-6 ריבאונדים, 4 אסיסטים ו-2 חטיפות בהפסד 124-108 ללונג איילנד נטס.
ב-2 באוגוסט 2020 חתם מנפורד עם מועדון הכדורסל הטורקי בורסאספור, ששיחק גם במפעל היורוקאפ.
בבורסאספור קלע מנפורד 13.4 נקודות לקח 2.6 ריבאונדים וחילק 3.4 אסיסטים בממוצע למשחק.
ב-1 בספטמבר 2021 חתם מנפורד על חוזה לעונה אחת עם דרום מזרח מלבורן פיניקס מליגת העל האוסטרלית בכדורסל, שם קלע בממוצע 16.6 נקודות, ואליהן הוסיף 4.1 ריבאונדים ו-4.1 אסיסטים בממוצע ב-26 משחקים.
מנפורד סיים עם דרום מזרח מלבורן פיניקס את העונה הסדירה במקום ה-6.
ב-18 ביולי 2022 חתם מנפורד בשורות הפועל תל אביב לקראת עונת הבכורה של הקבוצה במפעל היורוקאפ.ב-22 בינואר 2023, במשחק הדרבי נגד מכבי תל אביב, קלע מנפורד שלשה כ-16 שניות לפני סיום המשחק ובכך העניק להפועל תל אביב ניצחון 95–96 על היריבה העירונית שלה.
יומיים לאחר מכן, ב-24 בינואר 2023 הצטיין מנפורד במשחק במסגרת היורוקאפ נגד הקבוצה הטורקית טורק טלקום אנקרה, בו קלע 33 נקודות, כולל שלשת ניצחון 5 שניות לפני סיום המשחק.
ב-7 ביולי 2023, הודיעה הפועל תל אביב על הארכת חוזהו של מנפורד לשנתיים נוספות.